CELEX: 31993R3380
Language: el
Date: 1993-12-09 00:00:00
Title: Κανονισμός (ΕΚ) αριθ. 3380/93 της Επιτροπής της 9ης Δεκεμβρίου 1993 για την παρέκκλιση από τον κανονισμό (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με δράσεις προώθησης και εμπορίας υπέρ του βοείου κρέατος ποιότητας

Avis juridique important

|

31993R3380

Κανονισμός (ΕΚ) αριθ. 3380/93 της Επιτροπής της 9ης Δεκεμβρίου 1993 για την παρέκκλιση από τον κανονισμό (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με δράσεις προώθησης και εμπορίας υπέρ του βοείου κρέατος ποιότητας  

Επίσημη Εφημερίδα αριθ. L 303 της 10/12/1993 σ. 0015 - 0015

ΚΑΝΟΝΙΣΜΟΣ (ΕΚ) αριθ. 3380/93 ΤΗΣ ΕΠΙΤΡΟΠΗΣ της 9ης Δεκεμβρίου 1993 για την παρέκκλιση από τον κανονισμό (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με δράσεις προώθησης και εμπορίας  υπέρ του βοείου κρέατος ποιότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2067/92 του Συμβουλίου της 30ής Ιουνίου 1992 σχετικά με δράσεις προώθησης και εμπορίας υπέρ του βοείου κρέατος ποιότητας (1), και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 1318/93 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2440/93 (3), περιόρισε το πεδίο εφαρμογής των δράσεων προώθησης που προβλέπονται από τον κανονισμό (ΕΟΚ) αριθ. 2067/92 στα κρέατα που προέρχονται  από σφάγια που κατατάσσονται στις διαπλάσεις παχύνσεως 2 και 3- ότι, ενόψει της δυσκολίας εφοδιασμού σε ευνουχισμένα ζώα που υπάγονται στις ποιότητες αυτές, πρέπει να γίνει αποδεκτή, για τα προγράμματα προώθησης που επελέγησαν το 1993, η χρησιμοποίηση  του κρέατος που αντιστοιχεί στην αμέσως ανώτερη διάπλαση παχύνσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά παρέκκλιση από τις ποιοτικές απαιτήσεις που αναφέρονται στο άρθρο 3 σημείο 2 του κανονισμού (ΕΟΚ) αριθ. 1318/93, τα κράτη μέλη μπορούν να αποδεχθούν τη χρησιμοποίηση κρέατος που προέρχεται από ευνουχισμένα ζώα που ανήκουν στη διάπλαση  παχύνσεως 4L ή 4  , όταν αποδεικνύεται, προς ικανοποίηση της αρμόδιας αρχής, ότι ο εφοδιασμός σε κρέας, που προέρχεται από σφάγια που κατατάσσονται στις διαπλάσεις παχύνσεως 2 και 3, δεν επαρκεί για να καλύψει τις ανάγκες των προγραμμάτων προώθησης που  αποφασίσθηκαν το 1993.   Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 215 της 30. 7. 1992, σ. 57.  (2) ΕΕ αριθ. L 132 της 29. 5. 1993, σ. 83.  (3) ΕΕ αριθ. L 224 της 3. 9. 1993, σ. 4.